Sisäministeriö

Hallinto- ja kehittämisosasto

# Sisäministeriön poliisiosaston lausunto hallituksen esitysluonnoksesta eduskunnalle laeiksi kevytautoja koskevien lakien voimaantulosäännösten muuttamisesta ja tieliikennelain muuttamisesta annetun lain kumoamisesta

Sisäministeriön hallinto- ja kehittämisosasto on pyytänyt poliisiosastolta lausuntoa otsikossa mainitusta hallituksen esitysluonnoksesta. Poliisiosasto lausuu asiasta seuraavaa.

**Esitys**

Esityksessä ehdotetaan muutettavaksi 1.11.2019 voimaan tulevia lakeja ajoneuvolain muuttamisesta, ajokorttilain muuttamisesta, ajoneuvoverolain 4 §:n muuttamisesta, arvonlisäverolain 114 §:n muuttamisesta, autoverolain 1 §:n muuttamisesta, polttoainemaksusta annetun lain 1 §:n muuttamisesta ja rikoslain 23 luvun 12 §:n muuttamisesta. Laki tieliikennelain muuttamisesta esitetään kumottavaksi. Mainittujen kevytautoja koskevien lakien voimaantulosäännöksiä ehdotetaan muutettavaksi siten, että lait tulisivat voimaan 1.11.2020. Voimassa olevien voimaantulosäännösten mukaan lait tulisivat voimaan 1.11.2019. Voimaantulon siirtämisen tavoitteena on selvittää, olisiko kevytautoja koskevia lakeja mahdollista muuttaa sellaiseksi, että ne olisivat Euroopan unionin lainsäädännön ja erityisesti ajokorttidirektiivin mukaisia.

**Lausunto**

Sisäministeriön poliisiosasto pitää perusteltuna, että lain voimaantuloa siirretään.

Poliisijohtaja Stefan Gerkman

Poliisitarkastaja Jari Pajunen

Asiakirja on sähköisesti allekirjoitettu asianhallintajärjestelmässä. Sisäministeriö 18.09.2019 klo 11:45. Allekirjoituksen oikeellisuuden voi todentaa kirjaamosta.